Jon Schaffer

Jon Ryan Schaffer (født 15. mars 1968 i Franklin i Indiana) er en amerikansk gitarist og låtskriver. Schaffer er skaperen av heavy metal-bandet Iced Earth. Schaffer er Iced Earths eneste gjenværende originalmedlem og den eneste som har vært med på hvert album siden begynnelsen. Han er også bandets hoved-låtskriver.

Da Schaffer var 14 år fikk han sin første gitar og begynte å lage musikk. Som 16-åring hoppet han av skolen og flyttet hjemmefra og dro til Tampa i Florida. I de første årene som musiker slet Schaffer økonomisk, og måtte bo i bilen sin og forlatte hus. I 1985 startet han bandet Purgatory, som raskt skiftet navn til Iced Earth.

Schaffer spiller også i side-prosjektet sammen med Blind Guardian-vokalist Hansi Kürsch kalt Demons & Wizards.

Han ble observert som deltaker under stormingen av den amerikanske kongressen i januar 2021 og ble etterlyst av politiet (listet blant "most wanted" av FBI). Han meldte seg etter kort tid for politiet og erkjente seg 16. april 2021 som den første av medvirkende i stormingen skyldig. Schaffer antas å ha forbindelser med den høyreekstreme gruppen Oath Keepers.

Referanser

Eksterne lenker   
 
 

Heavy metal-musikere
Gitarister fra USA
Låtskrivere fra USA
Personer fra Johnson County i Indiana
Personer fra Allen County i Indiana
Personer fra Tampa
Stormingen av den amerikanske kongressen 2021